Kecskeméti Dózsa SC - Békéscsabai Előre Spartacus SC 2 : 1, 1972.06.25. (képek, adatok) • NB I/B 1971/1972, 34. forduló • Magyarfutball.hu
Kecskeméti Dózsa SC - Békéscsabai Előre Spartacus SC 2 : 1 1972.06.25. 17:00
NB I/B 1971/1972, 34. forduló
Népsport: 1.500
2 - 1 37' Németh Lajos
Kecskeméti Dózsa SC
1972.09.17 Békéscsabai Előre Spartacus SC - Kecskeméti Dózsa SK 1-1
1972.06.25 Kecskeméti Dózsa SC - Békéscsabai Előre Spartacus SC 2-1
1971.08.08 Békéscsabai Előre Spartacus SC - Kecskeméti Dózsa SC 2-2
1971.03.21 Békéscsabai Előre Spartacus SC - Kecskeméti Dózsa 1-0
1970.08.20 Kecskeméti Dózsa - Békéscsabai Előre SC 3-1
2020.05.21, 16:28	(szerk.: 2020.05.21, 16:30)
NB I B-s idényzárás
K. Dózsa - Bcs. Előre Spartacus 2-1 (2-1)
Kecskemét, 1500 néző. V: Vörös (7)
Kecskeméti Dózsa: Gór (8) - Oláh (8), Lantos (7), Kreidl (6), Kiss II (6), Lutz (8), Oskolás (6), Molnár (6), Pasek (6), Tatár (6), Koós (6). Edző: Szigeti Ferenc
Bcs. Előre Sp.: Tasnádi (8) — Kvasz (7), Dobó (9) , Kiss (7), Lengyel (6) Ambrus (6), Veszelka (6), Moós (6), Kovács (5), Németh (7), Kriskó (5). Edző: Piller Sándor
Csere: Kovács helyett Lukoviczki (7) a szünetben, Moós helyett Tímár (5) a 65. percben.
A hazai csapat kezdett és már az első percben Oskolás megszerezhette volna a vezetést, de a kapu torkában hibázott.
A csabai védelem bizonytalankodott, így Pasek előtt adódott gólszerzési alkalom. Tasnády azonban védte lövését.
A 3. percben Lutz 18 méteres szabadrúgása a felső lécről pattant vissza.
Ezután kiegyenlítetté vált a játék, a csabaiak is vezettek jónéhány formás támadást.
A 18. percben Molnár a jobb oldalon átcselezte magát a védőkön. A kifutó Tasnády csaknem megfogta a labdát, azt azonban Molnár elsodorta a kapus mellett s megszerezte a Dózsa a vezető gólját, 1-0.
A 31. percben Lutz 20 méteres szabadrúgása a sorfal mellett a jobb sarokba vágódott, 2-0.
A gól után az Előre Spartacus támadásba lendült.
A 37. percben Németh 6 méterről Górt találta el, de nem sokkal később javított: 20 méterről váratlanul lőtt, s a ballábas bomba a kapuba talált, 2-1.
Tovább tartott a csabai nyomás. A 43. percben Németh tört ki, nagy lövést eresztett meg, de a fölső kapufa „mentett".
Szünet után Lengyel jobboldali sarokrúgását Kriskó a jobb alsó sarokra fejelte, Gór az utolsó pillanatban elcsípte a labdát.
Fergetegesen támadtak a vendégek. Gór két alkalommal Németh, egyszer pedig Kriskó lábáról szedte le a labdát.
A 78. percben Ambrus kecsegtető helyzetben a kapu fölé lőtt.
A 80. percben Veszelka lövését Gór kiöklözte, a szélső fejjel „ismételt”, de a kecskeméti kapus szögletre hárított.
A sok helyzetkihagyás szemmel láthatóan elkedvetlenítette az Előre Spartacust, hosszú ideig a középpályán folyt a játék.
A 76. percben Lutz nagy erejű lapos szabadrúgását Tasnády szögletre tolta.
Ezután más, említésre méltó esemény már nem történt.
A mérkőzés első félórájában a Dózsa akár több gólos előnyt is szerezhetett volna a bizonytalankodó csabai védelem mellett, később azonban a csabaiak vették át a játék irányítását, s nem sok hiányzott az egyenlítéshez.
A második játékrészben teljesen visszaesett a hazai gárda s ekkor sorra alakította ki helyzeteit az Előre Spartacus támadósora. Sajnos, ezek kimaradtak, így olyan mérkőzésen szenvedett vereséget a csabai csapat, amelyen legalább egy pontot hazahozhatott volna.
(Zelenyánszky János)
7. Békéscsaba 34 12 13 9 45-40 37
8. Kecskemét 34 11 11 12 54-52 33
Békés Megyei Népújság, 1972. június 27.
⇑ oldal tetejére Magyarfutball.hu » Mérkőzések » Kecskeméti Dózsa SC - Békéscsabai Előre Spartacus SC 2 : 1, 1972.06.25.